Na podlagi 15. člena Zakona o organizaciji in financiranju vzgoje in izobraževanja (Uradni list RS, št. 16/07 – uradno prečiščeno besedilo, 36/08, 58/09, 64/09 – popr., 65/09 – popr., 20/11, 40/12 – ZUJF, 57/12 – ZPCP-2D, 47/15, 46/16, 49/16 – popr. in 25/17 – ZVaj) ministrica za izobraževanje, znanost in šport izdaja

ODREDBO

o sprejemu izobraževalnega programa za odrasle Slovenščina kot drugi in tuji jezik

1. člen

Na podlagi sklepa Strokovnega sveta Republike Slovenije za izobraževanje odraslih, sprejetega na 102 seji, ki je potekala v dopisni obliki od četrtka 23. do četrtka 30. aprila 2020, se sprejme izobraževalni program za odrasle Slovenščina kot drugi in tuji jezik.

2. člen

(1) Izobraževalni program za odrasle iz prejšnjega člena nadomešča izobraževalni program za odrasle Slovenščina za tujce, ki je bil sprejet z Odredbo o izobraževalnem programu za odrasle Slovenščina kot drugi in tuji jezik (Uradni list RS, št. 6/15).

(2) Izobraževalni program za odrasle iz prejšnjega člena Ministrstvo za izobraževanje, znanost in šport objavi na svoji spletni strani.

3. člen

Ta odredba začne veljati naslednji dan po objavi v Uradnem listu Republike Slovenije.

